Author: Jeanette Sjøberg

Stem Jeanette Sjøberg
i hovedstyrelsen i DLF

Respekt for professionens faglighed og den professionelle dømmekraft er helt afgørende for, at lærere kan løse skolens opgaver. Lærere skal anerkendes for deres faglighed, viden og erfaring. Styringsdagsordenen skal erstattes med demokratisk professionsautonomi.
Skolepolitiske resultater er vigtige, særlig i en tid med mindsket indflydelse og autonomi. Jeanettes arbejde har ført til gode resultater, bl.a. med Fælles Mål, læringsplatforme, 10. klasse og udarbejdelsen af folkeskoleidealet.
Den kollektive aftaleret er helt afgørende både når det gælder arbejdstid såvel som lønpolitik. DLF skal fortsat være en kollektivt samlende forening og prioritere medlemmernes behov for at kunne løse deres arbejdsopgaver.
Medlemsinvolvering og en tydelig politik skal der til for at skabe forbedringer for og med medlemmerne. Vi opnår bedre resultater sammen, end nogen af os kan opnå alene.
Vi skal fra holdning til handling og Jeanette lytter til, hvad du ønsker af din fagforening og er en klar stemme i debatten og medierne.
Læs min politik og indlæg her: www.jeanettesjøberg.dk

”Parat dag og nat til at springe på ølkassen og tale
medlemmerne og foreningens sag”